钦定古今图书集成/理学汇编/文学典/第057卷 > 白行简
## 钦定古今图书集成/理学汇编/文学典/第057卷 > 白行简

按《旧唐书白居易传》：“行简，字知退，贞元末，登进士第，
授秘省校书郎。元和中，卢坦镇东蜀，辟为掌书记。府
罢归浔阳，居易授江州司马，从兄之郡。十五年，居易
入朝为尚书郎，行简亦授左拾遗，累迁司门员外郎，
主客郎中。长庆末，振武奏水运营田使贺拔志言营
田数过实。诏令行简按覆之，不实，志惧，自刺死。行简”，
宝历二年冬病卒。有文集一十卷。行简文笔有兄风，
辞赋尤称精密，文士皆师法之。居易友爱过人，兄弟
相待如宾客。行简子龟儿，多自教习，以至成名，当时
友悌，无以比焉。